als_Latn dik_Latn sag_Latn
Barcelona ka marrë një goditje të rëndë, pasi Viktor Valdes do të mungojë të paktën për 6 muaj. Portieri spanjoll u dëmtua në ndeshjen e djeshme ndaj Selta Vigos dhe pas analizave të kryera, u konfirmuar se Valdes ka këputur ligamentet kryesore të gjurit, çka do të thotë se nuk do të luajë më për këtë sezon. Gjithashtu Valdes do të humbasë edhe Botërorin e Brazilit. Portieri i Barçës u dëmtua vetë në të 22’, pasi priti një gjuajtje nga jashtë zonës, por në momentin e rënies në tokë, gjuri nuk i mbajti, duke u larguar nga fusha e lojës me barrelë. Tjetër portier? – Sipas rregullave, në të tilla raste, Federata Spanjolle i jep mundësinë Barcelonës që të blejë një tjetër portier nëse do në një skuadër të Primera ose Segunda Division. Për momentin nuk ka asnjë koment nga drejtuesit katalanas, të cilët duhet të gjejnë një zgjidhje për portën në pjesën më të rëndësishme të sezonit, ose duhet t’i besojnë “veteranit” Pinto. Përsa i përket Valdesit, aventura e tij në “Camp Nou” mbyllet në mënyrën më të keqe të mundshme, sepse portieri e ka deklaruar prej kohësh largimin e tij në fund të sezonit.
Drama Valdes, do të mungojë 6 muaj0
Share.
als_Latn als_Latn eng_Latn